“Sisyphus: The Myth” Berakhir Suram, “Mouse” Kekal Mendahului
Walaupun bermula baik, drama JTBC Sisyphus: The Myth gagal mengekalkan prestasinya sehingga ke penghujung rancangan.  Menurut Nielsen Korea (via Soompi), episod finale drama itu telah merekodkan purata rating sebanyak 4.363 peratus, peningkatan ketara berbanding episod sebelumnya, yang mencatatkan rating terendah sepanjang siarannya iaitu 3.394 peratus. Bagaimanapun, pengakhiran rancangan ini agak suram berbanding pembukaannya, dimana ia berjaya mencapai rating setinggi 6.677 peratus pada dua episod pertama.  Drama KBS Hello,Me! turut menamatkan rancangannya pada minggu ini dengan episod finale merekodkan rating sebanyak 3.3 dan 4.0 peratus. Rating episod terakhir hampir sama dengan episod 7 April yang merekodkan rating 3.3 dan 4.2 peratus, tetapi drama ini kekal konsisten sepanjang siarannya.  Drama MBC Oh My Ladylord tidak keudara pada 7 April kerana memberi lalu kepada siaran khas, tetapi menyiarkan dua episod pada 8 April. Kedua-dua episod terbaru itu mencatat rating sebanyak 1.3 peratus dan 1.6 peratus, dan 1.9 dan 1.5 peratus.  Drama tvN Mouse menyiarkan episod istimewa pada 7 April, yang mendapat rating 3.069 peratus. Drama itu kembali bersambung pada 8 April dan mencatatkan purata rating sebanyak 5.394 peratus, penurunan berbanding episod minggu lalu yang merekodkan purata rating sebanyak 5.604 peratus.